อิวาโนวิช เล็งอยู่ลอนดอนต่อ หากโบกมือลาเชลซี
สำนักข่าวต่างประเทศรายงานวันที่ 1 พ.ย. ว่า บรานิสลาฟ อิวาโนวิช แบ็กขวาทีมชาติเซอร์เบีย ของทีม สิงโตน้ำเงิน เชลซี สโมสรยักษ์ใหญ่แห่งศึกพรีเมียร์ลีก อังกฤษ เล็งที่จะอยู่ค้าแข้งในกรุงลอนดอนต่อไป หากจำเป็นต้องย้ายออกจากถิ่นสแตมฟอร์ด บริดจ์ ในช่วงซัมเมอร์หน้า,อิวาโนวิช วัย 32 ปี ย้ายจาก โลโคโมทีฟ มอสดก มาอยู่กับเชลซี เมื่อปี 2007 คว้าแชมป์พรีเมียร์ลีก 2 สมัย และยูฟ่า แชมเปียนส์ลีก 1  สมัย อย่างไรก็ตามจากฟอร์มการเล่นที่ตกลงไปอย่างมากในช่วง 12 เดือนที่ผ่านมา และดูเหมือนว่าเขาจะหมดความสำคัญกับทีมนับตั้งแต่ อันโตนิโอ คอนเต ผู้จัดการทีมชาวอิตาลี เปลี่ยนระบบการเล่นมาเป็น 3-4-3,ซึ่งรายงานข่าวล่าสุดจาก ลอนดอน อีฟนิง สแตนดาร์ด ระบุว่า อิวาโนวิช หวังที่อยู่ในกรุงลอนดอนต่อไป หากเขาจำเป็นต้องเก็บกระเป๋าย้ายออกจากทีมเมื่อเขาหมดสัญญากับทีมในช่วงซัมเมอร์หน้า โดยมีทีมอย่าง เวสต์แฮม ยูไนเต็ด และ ทอตแนม ฮอตสเปอร์ ที่น่าจะสามารถดึงดูดใจให้เขาย้ายไปร่วมทีมได้ อย่างไรก็ตามแผนแรกของเจ้าตัวคือการมองหาโอกาสที่จะอยู่ค้าแข้งกับเชลซีต่อไป
บรานิสลาฟ อิวาโนวิช แบ็กขวาทีมเชลซี เล็งที่จะอยู่ค้าแข้งในกรุงลอนดอนต่อไป หากจำเป็นต้องย้ายออกจากถิ่นสแตมฟอร์ด บริดจ์ ในช่วงซัมเมอร์หน้า
พรีเมียร์ลีก,เชลซี,บรานิสลาฟ อิวาโนวิช,ข่าวกีฬา,ข่าว,ไทยรัฐออนไลน์